Skeda:Blender logo.png

Niko Qafzezi ishte agronom shqiptar nga Shqipëria.

Jeta
Dr. agr.Niko Qafzezi, lindi në qytetin e Korçës në vitin 1914. Mbas mbarimit të Liceut Francez të Korçës, shkon për studime Fakultetin e Agrikulturës në Perugia, Itali, ku i përfundon ato nën kujdesin e Prof. Azzit. Kthehet në atdhe dhe punon si agronom në [ [Kosovë]] deri në vitin 1943. Nga viti 1943-1952, punon në Ministrinë e Bujqësise si Kryetar i Prodhimit Agrar. Me hapjen e Institutit të Lartë Bujqësor të Kamzës, sot Universiteti Bujqësor i Tiranës, emërohet si pedagog dhe punon për rreth 20 vjet në këtë Institut. Krahas mësimdhënies, Doc. Niko ushtron edhe detyren e shefit të katedrës për lënden e Fitoteknisë, dhe kryen eksperimente në Institut si edhe rrethe të ndryshme të vendit me faren elitë të grurit në bashkëpunim me profesorin italian Cirillio Maliani. Shumë shpejt këto eksperimente shpien në rritjen e rendimenteve të grurit në Shqipëri. Ndërron jetë në vitin 1998 në moshën 84 vjeçare në Tiranë.

Dekorime
Niko Qafzezi mban titullin Doktor i Shkencave, Docent dhe është nderuar nga Kuvendi i Shqipërisë me “Medaljen e Punës“ si edhe dy here me çmimin “Naim Frasheri” të klasit të parë.

Veprat
Dr. agr. Niko Qafzezi është autori i shumë tekseve mësimore të Fakultetit të Agronomisë si „Fitoteknia“ I e II, dhe „Bimet e Arave“. Ai përpiloi e botoi disa artikuj shkencorë në fushën e bujqësisë në periodikët shqiptarë e të huaj, si edhe "Fjalorin e Bujqësisë" në kater gjuhë. Veç tyre la në dorëshkrim disa vepra. Meritojnë të përmenden “Enciklopedia e Bujqësisë“ me rreth 5000 faqe si edhe disa studime në lëmin e etimologjisë së gjuhës shqipe për bujqësinë.